Diari Oficial de la Generalitat Valenciana


Sumari del DOGV 5621, del 18-10-2007 (2007/12796)

Informació pública de l'alternativa tècnica per a la gestió indirecta del Programa d'Actuació Integrada per al Desenvolupament de l'Àrea Especial 2 (Pecad 2) del Pla General d'Ordenació Urbana de Benicarló.
--------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5621

Data del DOGV
:   18-10-2007

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2007/12980


Data del document
:   04-10-2007

Organisme emissor
:   Uma Gestion Integral de Construccion y Promocion CV, SL

Tipus de document
:   Informació Pública

Descriptors 

:   * Benicarló
    * pla d'urbanisme

Informació pública de l'alternativa tècnica per a la gestió indirecta del Programa d'Actuació Integrada per al Desenvolupament de l'Àrea Especial 2 (Pecad 2) del Pla General d'Ordenació Urbana de Benicarló. [2007/12753]  
L'Ajuntament de Benicarló, per acord del Ple adoptat en la sessió del dia 22 de febrer de 2007, ha convocat a concurs, que es regix per les bases particulars aprovades en la mateixa sessió, per a l'aprovació i adjudicació de la gestió indirecta del Programa d'Actuació Integrada per a Desenvolupament de l'Àrea Especial 2 (Pecad-2) del Pla General d'Ordenació Urbana d'esta població, i va publicar l'anunci del concurs esmenat en el Diari Oficial de la Unió Europea de 20 de juliol de 2007 i en el Diari Oficial de la Comunitat Valenciana número 5591, del 4 de setembre de 2007.  
UMA Gestión Integral de Construcción y Promoción C.V., SL, interessada a participar en el concurs esmentat, per a complir el que disposa l'article 134 de la Llei 16/2005, de 30 de desembre, Urbanística Valenciana, sotmet a informació pública l'alternativa tècnica de la seua proposició, integrada, per a fer complir l'article 134.1 de la Llei Urbanística Valenciana, en relació amb l'article 126.1.a) i f) d'esta, per:  
- Memòria del programa  
- Pla de reforma interior  
- Projecte d'urbanització  
La informació pública d'estos documents s'efectua per mitjà de la seua protocol·lització en la notaria de Luis Alberto Terrón Manrique, amb domicili a Benicarló (Castelló), plaça Sant Bartomeu, número 10; 2n A, per mitjà d'acta degudament autoritzada. Una còpia d'estos també estarà en l'Ajuntament de Benicarló.  
D'acord amb l'article 134 de la llei esmentada i l'article 293 del Reglament d'Ordenació i Gestió Territorial i Urbanística (Decret 67/2006, de 12 de maig, del Consell) a comptar del 17 d'octubre de 2007, este inclòs, qualsevol persona podrà consultar la documentació en l'ajuntament i en la notaria esmentada, de dilluns a divendres en els seus respectius horaris d'obertura al públic, i es podran formular al·legacions en relació amb esta, que es presentaran, en l'ajuntament o en la mateixa notaria. Durant el període d'informació pública, la mercantil citada posa a disposició dels interessats un membre de l'equip redactor dels documents per a l'aclariment de dubtes, conceptes i altres qüestions relacionades amb estos. Per a sol·licitar entrevista bastarà de telefonar al número (0034) 105274926, referència Departament d'Urbanisme.  
Es preveu un termini per a l'aprovació del programa d'uns nou mesos a comptar de l'obertura de les proposicions juridicoeconòmiques, si bé no està definit en les bases particulars, per la qual cosa es tracta d'una aproximació basada en la legislació urbanística vigent.  
Sense perjuí del que s'ha esmentat anteriorment i als efectes del compliment de la competitivitat i lliure concurrència a què es referix l'article 168.1.a) de la Llei Urbanística Valenciana, en el mateix termini, les companyies subministradores privades de servicis, la previsió de les quals es conté en el projecte d'urbanització exposat al públic, podran formular, sobre les seues necessitats d'infraestructura, propostes de conveni en què es reflectisquen les condicions de posada a la seua disposició de les instal·lacions i canalitzacions, de garantia de qualitat i de contraprestació, tot això d'acord amb les disposicions vigents.  
Benicarló, 4 d'octubre de 2007.- L'apoderat d'UMA Gestión Integral de Construcción y Promoción, SL: Enrique Martínez Pérez.